**Lukáš Haraslín** (\* 26. máj 1996, Bratislava, Slovensko) je slovenský profesionálny futbalista, ktorý v súčasnosti hráva na poste krídelníka v českom klube AC Sparta Praha.

Klubová kariéra
---------------

Začal hrávať futbal pod vedením svojho otca Jozefa Haraslína za miestny FK Lamač. V desiatich rokoch prestúpil do ŠK Slovana Bratislava, v ktorom zotrval až do svojho odchodu do Talianska.

### Parma

V roku 2013 sa pripojil k mládežníckemu tímu Parma. V talianskej juniorskej lige Primavera prvý krát nastúpil 2. novembra 2013. Odohral tam dve sezóny a v 29 zápasoch strelil 11 gólov. Za seniorsky tím Parmy v Serii A debutoval 1. februára 2015 pri prehre 1:3 s AC Miláno. Za Parmu v Serii A odohral v sezóne 2014/15 len dva zápasy.

### Lechia Gdańsk

Dňa 7. júla 2015 sa Haraslín pripojil k poľskému klubu Lechia Gdańsk, kde podpísal trojročnú zmluvu. Za Gdańsk debutoval 16. augusta pri divokej remíze 3:3 proti Wisle Krakov, v ktorom dokázal aj skórovať a dať svoj prvý profesionálny gól. O týždeň neskôr skóroval dvakrát pri víťazstve 3:1 nad Górnik Łęczna. V sezóne odohral kvôli zraneniu 20 zápasov, v ktorých strelil tri góly.

Na začiatku sezóny 2017/18 podpísal Haraslín novú zmluvu do júna 2020. V sezóne však odohral iba jedenásť zápasov, pretože koncom júla 2017, utrpel pretrhnutie krížneho väzu v kolene, ktoré ho zastavilo na takmer celú sezónu.

V sezóne 2018/19 sa s Lechiou Gdańsk tešil z triumfu v Poľskom pohári keď vo finále zdolali Jagielloniu Białystok 1:0. Haraslín odohral celý finálový zápas.

S Lechiou si v sezóne 2019/20 zahral predkolá Európskej ligy UEFA 2019/20 a na začiatku sezóny sa tešil s tímom z víťazstva v poľskom superpohári kde zvíťazili nad Piastom Gliwice 3:1 a Haraslín dal v zápase dva góly. Dňa 5. augusta 2019 odohral proti Wisle Krakov svoj 100. zápas za Lechiu Gdańsk.

### Sassuolo

V januári 2020 odišiel Haraslín na polročné hosťovanie do talianskeho klubu Sassuolo Calcio s opciou na trvalý prestup. Za Sassuolo debutoval 16. februára proti Parme, svojmu bývalému klubu, bola z toho prehre 0:1. Dňa 8. júla strelil svoj prvý gól pri výhre 2:1 nad Bolognou. 

Po skončení hosťovania klub uplatnil opciu na trvalý prestup. Podľa Transfermarktu taliansky klub zaplatil za Haraslína 1,70 milióna eur. V sezóne 2021/22 odohral Haraslín za Sassuolo 15 zápasov z toho 14 v Serie A.

### AC Sparta Praha

Dňa 30. augusta 2021 bol Haraslín poslaný na ročné hosťovanie do českého klubu AC Sparta Praha. Za Spartu debutoval 11. septembra pri prehre 2:3 s Viktoriou Plzeň. Svoj prvý gól strelil 3. októbra v derby proti Slavii Praha, keď rozhodol o víťazstve 1:0. Dňa 21. októbra strelil dva góly v skupinovej fáze Európskej ligy UEFA 2021/22 pri prehre 3:4 s francúzskym klubom Olympique Lyon. V sezóne 2021/22 odohral za klub 42 zápasov vo všetkých súťažiach, v ktorých strelil 6 gólov.

Po skončení hosťovania si Sparta uplatnila opciu na prestup a stal sa kmeňovým hráčom tímu. Dňa 19. februára 2023 strelil dva góly vo Fortuna:Lige pri výhre 3:0 nad Jabloncom. V sezóne 2022/23 sa so Spartou po deviatich rokoch tešil z víťazstva v lige. S mestským rivalom mali po skončení sezóny rovnaký počet bodov no lepšie vzájomné zápasy a tak titul získali hráči Sparty Praha.

Sezónu 2023/24 odštartoval dvoma gólmi hneď v prvom kole Fortuna:ligy a rozhodol o víťazstve 2:0 nad Sigmou Olomouc.

Reprezentačná kariéra
---------------------

Haraslín reprezentoval Slovensko na rôznych mládežníckych úrovniach.

Prvá nominácia Haraslína do národného tímu sa udiala 28. mája 2019, na prípravný zápas proti Jordánsku a na kvalifikačný zápas EURA 2020 proti Azerbajdžanu. Za seniorskú reprezentáciu debutoval 7. júna v zápase proti Jordánsku v ktorom aj skóroval. 

Haraslín bol nominovaný na Majstrovstvá Európy vo futbale 2020. Na turnaji nastúpil do každého zápasu. Slovensko však na turnaji skončilo v skupinovej fáze.

Po Tarkovičovom odvolaní a príchode Francesca Calzonu bol Haraslín pôvodne vynechaný z nominácie pre zranenie. V decembri 2022 bol nominovaný na sústredenie potenciálnych hráčov seniorskej reprezentácie v NTC Senec. Očakávane a s pochvalou od Calzoneho sa Haraslín vrátil do reprezentácie pred dvoma domácimi kvalifikačnými zápasmi proti Luxembursku a Bosne a Hercegovine a zápasu proti Islandu. 16. novembra 2023 proti Islandu Haraslín upravil stav najskôr na 3:1, aby po pár minútach dal na 4:1. Naša reprezentácia zvíťazili 4:2 a tešila sa z tretieho postupu na európsky šampionát za sebou.

Osobný život
------------

27. októbra 2020 bol Haraslín pozitívne testovaný na COVID-19 počas pandémie v Taliansku.

Štatistiky
----------

### Klubové

*K 4. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Parma | 2014/15 | Serie A | 2 | 0 | 0 | 0 | ― | ― | 2 | 0 |
| Lechia Gdańsk | 2015/16 | Ekstraklasa | 20 | 3 | 1 | 0 | ― | ― | 21 | 3 |
| 2016/17 | 26 | 3 | 1 | 0 | ― | ― | 27 | 3 |
| 2017/18 | 11 | 0 | ― | ― | ― | 11 | 0 |
| 2018/19 | 33 | 4 | 5 | 1 | ― | ― | 38 | 5 |
| 2019/20 | 18 | 2 | 3 | 1 | 2**1** | 0 | 1**2** | 2 | 24 | 5 |
| Celkom | 108 | 12 | 10 | 2 | 2 | 0 | 1 | 2 | 121 | 16 |
| Sassuolo (hosť.) | 2019/20 | Serie A | 11 | 1 | ― | ― | ― | 11 | 1 |
| Sassuolo | 2020/21 | 14 | 0 | 1 | 0 | ― | ― | 15 | 0 |
| Celkom | 25 | 1 | 1 | 0 | ― | ― | 26 | 1 |
| Sparta Praha (hosť.) | 2021/22 | Fortuna:liga | 29 | 4 | 5 | 0 | 8**1 3** | 2 | ― | 42 | 6 |
| Sparta Praha | 2022/23 | 22 | 7 | 4 | 1 | 2**3** | 0 | ― | 28 | 8 |
| 2023/24 | 2 | 2 | 0 | 0 | 0 | 0 | ― | 2 | 2 |
| Celkom | 53 | 13 | 9 | 1 | 10 | 2 | ― | 72 | 16 |
| Celkovo | 188 | 26 | 20 | 3 | 12 | 2 | 1 | 2 | 221 | 33 |

Poznámky
**1** Európska liga UEFA
**2** Poľský superpohár
**3** Európska konferenčná liga UEFA
### Medzinárodné

*K 19. novembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2019 | 8 | 1 |
| 2020 | 5 | 0 |
| 2021 | 9 | 1 |
| 2022 | 5 | 0 |
| 2023 | 3 | 3 |
| Celkovo | 32 | 5 |

Úspechy hráča
-------------

**Lechia Gdańsk**

* Poľský pohár - 2018/19
* Poľský superpohár - 2019

**AC Sparta Praha**

* Fortuna:liga - 2022/23

Referencie
----------

1. ↑   *Lukáš Haraslín (Osobnosti Lamača)* [online]. BRATISLAVA-LAMAČ, [cit. 2023-11-20]. Dostupné online.
2. ↑   *AC Milan vs. Parma - 1 February 2015 - Soccerway* [online]. int.soccerway.com, [cit. 2023-08-04]. Dostupné online.
3. ↑  TASR. *Talentovaný Haraslín prestupuje do Lechie Gdaňsk!* [online]. Šport7.sk, 2015-07-07, [cit. 2023-08-04]. Dostupné online.
4. ↑   *Chcel ho francúzsky prvoligista. Haraslín predĺžil zmluvu s Lechiou Gdansk* [online]. sportnet.sme.sk, [cit. 2023-08-04]. Dostupné online.
5. ↑   *Haraslín utrpel vážne zranenie kolena, tento rok si už zrejme nezahrá* [online]. sportnet.sme.sk, [cit. 2023-08-04]. Dostupné online.
6. ↑   *Lukáš Haraslín mieri na hosťovanie do Sassuola* [online]. Slovakia, [cit. 2023-08-04]. Dostupné online.
7. ↑  TERAZ.SK. *Haraslín prestúpi natrvalo do Sassuola Calcio* [online]. TERAZ.sk, 2020-07-21, [cit. 2023-08-04]. Dostupné online.
8. ↑  ŠPORT.SK. *Do Sparty Praha mieri z Talianska ďalší slovenský reprezentant* [online]. Šport.sk, 2021-08-30, [cit. 2023-08-04]. Dostupné online.
9. ↑   *Haraslín bude pokračovať v Sparte Praha. Klub si aktivoval opciu* [online]. sportnet.sme.sk, [cit. 2023-08-04]. Dostupné online.
10. ↑   *Sparta má po devíti letech titul! Slavia otočila, Bohemka jednou nohou v Evropě - Sport.cz* [online]. www.sport.cz, [cit. 2023-08-04]. Dostupné online. (po česky)
11. ↑  SFZ. *MUŽI A – Päťdňový tréningový kemp, dôležitý pre budúcnosť reprezentácie* [online]. futbalsfz.sk, 2022-11-29, [cit. 2023-11-20]. Dostupné online.
12. ↑  ŠURIN, Peter. *MUŽI A – Premiérové nominácie od Calzonu pre Maka, Polievku a Vavra* [online]. futbalsfz.sk, 2023-03-13, [cit. 2023-11-20]. Dostupné online.
13. ↑   *VIDEO: Fantázia! Lukáš Haraslín strelil krásne dva góly* [online]. sportnet.sme.sk, [cit. 2023-11-20]. Dostupné online.
14. ↑   *Nuovo caso di positività al COVID-19 (tlačová správa Sassuolo)* [online]. [Cit. 2020-10-27]. Dostupné online. (po taliansky)

Externé odkazy
--------------

* Lukáš Haraslín na stránke transfermarkt.com (po anglicky)

Zdroj
-----

*Tento článok je čiastočný alebo úplný preklad článku Lukáš Haraslín na anglickej Wikipédii.*

| * z
* d
* u
Slovenské mužstvo – ME 2020 |
| --- |
| 
* 1 Dúbravka
* 2 Pekarík
* 3 Vavro
* 4 Valjent
* 5 Šatka
* 6 Greguš
* 7 Weiss ml.
* 8 Duda
* 9 Boženík
* 10 Suslov
* 11 Bénes
* 12 Kuciak
* 13 Hrošovský
* 14 Škriniar
* 15 Hubočan
* 16 Hancko
* 17 Hamšík
* 18 Haraslín
* 19 Kucka
* 20 Mak
* 21 Ďuriš
* 22 Lobotka
* 23 Rodák
* 24 Koscelník
* 25 Hromada
* 26 Schranz
* Tréner: Tarkovič

 | Slovensko |